40. ΑΠΟΦΑΣΗ ΥΠΟΥΡΓΟΥ ΕΘΝΙΚΗΣ ΑΜΥΝΑΣ Αριθ. Φ.700/51963 της 25 Μαρτ./12 Απρ.2000 (ΦΕΚ  Β΄562) Παροχή δικαιώματος εισαγωγής και νοσηλείας στα Γενικά Νοσοκομεία των ΕΔ. Έχοντας υπόψη: α. Το Ν.Δ. 721/1970 (άρθρο 55) «Περί οικονομικής μερίμνης και λογιστικού των Ενόπλων Δυνάμεων» β. Τον Ν 154/Ι975 «Περί υγειονομικής περιθάλψεως των στρατιωτικών και των μελών των οικογενειών τους» γ. Την Φ.930/000/263100/Σ.420/17.7.85 απόφαση ΥΕΘΑ δ. Την Φ.751/31080/Σ.48/27.1.88 απόφαση ΥΦΕΘΑ ε. Την Φ.751/31243/Σ.60/7.2.89 απόφαση Ανωπληρωτή  ΥΕΘΑ στ. Την Φ.750/4/77110/Σ.305/5.2.92 απόφαση ΥΕΘΑ ζ. Την Φ.758/5/12.4.95 απόφαση ΥΕΘΑ η. Σχετική εισήγηση του Α/ΓΕΕΘΑ θ. Το γεγονός ότι από τις διατάξεις αυτής της απόφασης δεν προκαλείται δαπάνη σε βάρος του κρατικού προϋπολογισμού, αποφασίζουμε: Άρθρ.1.-Παρέχεται δικαίωμα εισαγωγής και νοσηλείας στα Γενικά Νοσοκομεία των ΕΔ, πού διαθέτουν πτέρυγες νοσηλείας για τα μέλη οικογενείας των Στρατιωτικών, στους Μονίμους και Συνταξιούχους Πολιτικούς Υπαλλήλους του ΥΕΘΑ και των υπαγομένων σε αυτό Οργανισμών και Ιδρυμάτων όπως και στα μέλη οικογενειών τους. Ενδονοσοκομειακή Νοσηλεία Άρθρ.2.-1.Η ενδονοσοκομειακή νοσηλεία των παραπάνω κατηγοριών παρέχεται κατά προτεραιότητα για τους ίδιους τους πολιτικούς υπαλλήλους και με την αυτή σειρά προτεραιότητας ως οι λοιπές κατηγορίες τρίτων για τα μέλη οικογενείας και ΜΟΝΟ εφόσον υπάρχουν κενές κλίνες από τις διατιθέμενες για τη νοσηλεία των βασικών δικαιούχων, Στρατιωτικών εν ενεργεία ή εν αποστρατεία και μελών οικογενείας τους. 2. Τα Γενικά Νοσοκομεία των ΕΔ υποχρεούνται να τηρούν κενές κλίνες σε ποσοστό ένα τοις εκατό της δυναμικότητάς τους για την αντιμετώπιση εκτάκτων αναγκών των βασικών δικαιούχων. 3. Οι Διευθυντές των Γενικών Νοσοκομείων των ΕΔ εξουσιοδοτούνται για την έγκριση εισαγωγής των αναφερομένων στο άρθρο 1 κατηγοριών. 4. Η δαπάνη νοσηλείας βαρύνει τον κύριο ασφαλιστικό τους φορέα και υπολογίζεται βάσει του ισχύοντος κρατικού τιμολογίου και τα προερχόμενα έσοδα κατατίθενται στο Δημόσιο Ταμείο σύμφωνα με τις ισχύουσες διατάξεις. Εξωνοσοκομειακή Περίθαλψη Άρθρ.3.-1. Επιτρέπεται, στις αναφερόμενες στο άρθρο 1 κατηγορίες προσώπων, η προσέλευση στα εξωτερικά ιατρεία των Γενικών Νοσοκομείων των ΕΔ με σειρά προτεραιότητας και ΜΟΝΟ μετά από προσυνεννόηση. 2. Οι Διευθυντές των Γενικών Νοσοκομείων των ΕΔ εξουσιοδοτούνται για τον καθορισμό του αριθμού ασθενών των παραπάνω κατηγοριών που είναι δυνατό να εξετάζονται ημερησίως στα Εξωτερικά Ιατρεία και Εργαστήρια ως επίσης και για τον έλεγχο τήρησης της σειράς προτεραιότητας λαμβάνοντας υπόψη και τη βαρύτητα του νοσήματος. Άρθρ.4.-Τα παραπάνω ισχύουν για όλα τα Γενικά Νοσοκομεία των ΕΔ ανεξάρτητα του Κλάδου προέλευσης των πολιτικών υπαλλήλων. (Μετά τη σελ. 730,382)  Σελ. 730,39 Τεύχος 1388 Σελ. 35 Νοσηλεία Στρατιωτικών 36.Θ.γ.37-40 Άρθρ.5.-1. Με την παρούσα καταργούνται όλες οι προηγούμενες σχετικές διατάξεις των ισχυουσών υπουργικών αποφάσεων. 2. Η ισχύς της παρούσας αρχίζει από την ημέρα δημοσίευσής της στην εφημερίδα της Κυβερ-νήσεως. Σελ.730.40 Τεύχος 1388 Σελ. 36 36.Θ.γ.40 Νοσηλεία Στρατιωτικών 